Diä zwei Kinzigtäler Rockmusiker hen sofort losglait un s Publikum fir sich ignumme. Alemannischi Text zue bekannte Melodie kumme schiins beschtens aa. Denn des het mer gmerkt bi ihrem Liäd "Nagg, nagg, naggig am Baggersee", e Text wu uf "Knocking on Heavens Door" gschriebe isch. Diä Melodie kennt jeder un drum ischs fascht selbschtverständlich gsi, dass de ganz Saal bim Refrain mitsingt un sich köschtlich iber de Text amüsiert. Aber zum Schluss hen die zwei Goschehobler no eins druf gsetzt un hen mit "Fritz du bisch gued", wu uf d Melodie vu "Johny B. Good" passt, nomol kräftig iigheizt.